पाएं अपने शहर की ताज़ा ख़बरें और फ्री ई-पेपरडाउनलोड करें
जिले में अस्पतालों के सामने ऑक्सीजन का संकट गहराता जा रहा है। प्रशासन के भी ऑक्सीजन का बंदोबस्त करने में पसीने छूट रहे हैं। इसे देखते हुए अब प्राइवेट कोविड डेडिकेटिड अस्पतालों में सिर्फ गंभीर रोगियों को ही एडमिट करने की नसीहत दी है। प्राइवेट अस्पताल अब मनमर्जी से कोविड पेशेंट भर्ती नहीं कर सकेंगे। यही नहीं बाकायदा कमेटी तय करेगी कि कौन मरीज गंभीर है।
किसे एडमिट करने की जरूरत है। सूत्रों के मुताबिक बाहर राज्यों के मरीजों को भर्ती करने के बाद स्थितियां बिगड़ी। पहले पोर्टल पर कम बेड बताए गए थे। बाद में प्राइवेट अस्पतालों ने भी बेड बढ़ा लिए। जबकि ऑक्सीजन कोटा सीमित आ रहा है। इसी वजह से हालात बिगड़े। पोर्टल पर डाटा सही न देने के चलते दो अस्पतालों में मरीज भर्ती करने पर ही रोक प्रशासन लगा चुका है।
प्राइवेट अस्पताल मरीज की स्थिति को देखते हुए उसे भर्ती कर सकेंगे। बता दें कि जिले के लिए अभी चार टन कोटा है। इसे बढ़ाया भी जा रहा है, लेकिन अभी पूरा कोटा भी रोज नहीं मिल पा रहा है। बता दें कि एलएनजेपी समेत 13 कोविड डेडिकेटिड अस्पताल जिले में हैं ।
सीधे सिर्फ गंभीर रोगी एडमिट : प्राइवेट कोविड अस्पताल अभी तक अपने स्तर पर हर किसी मरीज को एडमिट कर रहे थे। इनमें काफी संख्या ऐसे मरीजों की भी है, जिन्हें घर पर आइसोलेट किया जा सकता था। वहीं दूसरे राज्यों के भी काफी संख्या में मरीज यहां एडमिट हैं। अब प्रशासन ने निर्देश दिया है कि प्राइवेट अस्पताल उन्हीं मरीजों को एडमिट करेंगे, जिनकी हालत गंभीर है। जिन्हें आइसोलेट किया जा सकता है, उन्हें एडमिट नहीं करेंगे।
कमेटी करेगी तय कौन गंभीर, कौन सही : डीसी शरणदीप कौर बराड़ ने कहा कि कोरोना के संक्रमित सभी मरीजों को कोविड अस्पतालों में राज्य सरकार की गाइडलाइन के अनुसार उपचार मिलेगा। किसी भी मरीज को दिक्कत नहीं आने दी जाएगी। स्थिति को सुचारू और पारदर्शी बनाने के लिए एक 3 सदस्यीय कमेटी बनाई है। इस कमेटी के चेयरमैन डीएमसी कुरुक्षेत्र होंगे। इसमें आईएमए के सदस्य भी शामिल करे हैं।
इस कमेटी को एक अन्य फील्ड कमेटी सहयोग करेगी। यह कमेटी तय करेगी कि किस मरीज को एडमिट किया जाए, किसे आइसोलेट। फील्ड में काम करने के लिए एचसीएस अधिकारी गुलजार अहमद, ईओ नप रविन्द्र और डॉ. विकास मोदगिल की कमेटी की ड्यूटी लगाई है। यह कमेटी कोविड स्क्रूटनी के लिए गठित कमेटी का सहयोग करेगी। इसके अलावा सभी होमआईसोलेशन टीमें भी इस कमेटी का सहयोग करेंगी।
एलएनजेपी के बाहर भी लगा बेड फुल का नोटिस, आनन-फानन में उतारा
डीएमसी कमेटी के चेयरमैन होंगे
डीसी ने बताया कि कुरुक्षेत्र के सभी राजकीय और प्राइवेट कोविड अस्पतालों में मरीजों का समय पर इलाज किया जाए। उनको समय पर दाखिला भी मिलना चाहिए। स्वास्थ्य विभाग से मिली रिपोर्ट के अनुसार मरीजों की संख्या में लगातार इजाफा हो रहा है।
ऐसे में कई गंभीर मरीजों को समय पर एडमिशन नहीं मिल पा रहा। कमेटी का गठन इसी लिए किया है ताकि गम्भीर मरीजों को राजकीय, निजी व अन्य मेडिकल संस्थानों में समय पर एडमिशन मिले। ठीक हो रहे मरीजों को समय पर डिस्चार्ज किया जा सके। डीएमसी कमेटी के चेयरमैन होंगे। एलएनजेपी अस्पताल के डिप्टी सीएमओ डॉ. आरके सहाय और आईएमए के प्रधान को सदस्य बनाया है।
एडमिट होने के लिए 1950 पर दें सूचना
कोविड अस्पतालों में मरीजों को दाखिल करने के लिए टोल फ्री नम्बर 1950 पर डायल करना होगा। इसके अलावा कमेटी की तरफ से भी एक टोल फ्री नम्बर जारी किया जाएगा। इस नम्बर पर सूचना मिलते ही गठित कमेटी एक्टिव मोड़ में आकर कोरोना मरीज को जांच के बाद दाखिला करवाएगी। कमेटी को जरूरत के अनुसार कर्मचारियों की ड्यूटी लगाएगी।
उधर बुधवार को कई अस्पतालों में बेड फुल होने के नोटिस लगे। एलएनजेपी के बाहर भी नोटिस लगा मिला। बाद में इसे उतार दिया गया। यहां करीब 40 बेड खाली बताए। उधर पोर्टल पर भी डाटा अपलोड नहीं हुआ। एक दिन पहले तक 59 वेंटिलेटर में से 9 ही खाली बताए गए। जबकि 281 आक्सीजन बेड में से 62 खाली दिखाए गए।
जांच हो, कैसे लगा नोटिस : बुधवार को एलएनजेपी अस्पताल के बाहर लगा पोस्टर वायरल हुआ। जिस पर लिखा था कि कोविड मरीजों के लिए यहां बेड नहीं है। पूर्व मंत्री अशोक अरोड़ा ने कहा कि अस्पताल के बाहर यह नोटिस किसने लगाया, इसकी जांच होनी चाहिए। वहीं प्रबंधन का कहना था कि यह एक दिन पहले लगा था। जिसे सुबह उतार दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn